open-index/open-wikipedia-markdown huggingface dataset:
พระเจ้าเอเดรด

**พระเจ้าเอเดรดแห่งอังกฤษ** () (ราว ค.ศ. 923 - ค.ศ. 955) เป็นพระเจ้าแผ่นดินราชวงศ์เวสเซกซ์ของราชอาณาจักรอังกฤษ  

พระเจ้าเอเดรดเสด็จพระราชสมภพราว ค.ศ. 923 เป็นพระราชโอรสในพระเจ้าเอ็ดเวิร์ดผู้อาวุโส และพระมเหสีพระองค์ที่สาม อีดกิฟูแห่งเคนต์ บุตรีของซิกเฮล์ม (Sigehelm) ผู้นำท้องถิ่น (Ealdorman) แห่งเคนต์  เสด็จขึ้นครองราชย์เมื่อวันที่  26 พฤษภาคม ค.ศ. 946 จวบจนเสด็จสวรรคตเมื่อวันที่ 23 พฤศจิกายน ค.ศ. 955 พระเจ้าเอเดรดขึ้นครองราชสมบัติหลังจากพระเจ้าเอ็ดมันด์ที่ 1พระเชษฐาเสด็จสวรรคต พระเจ้าเอเดรดทรงเป็นนายทหารผู้เก่งกล้าเช่นเดียวกับพระพระเชษฐา ทรงมีความสำเร็จในการต่อต้านไวกิง ทรงเป็นผู้เคร่งศาสนาแต่ไม่มีพระสุขภาพพลานามัยที่ดีนัก พระเจ้าเอเดรดเสด็จสวรรคตที่ฟรูมในซัมเมอร์เซต พระศพถูกฝังไว้ที่วินเชสเตอร์ พระนัดดาขึ้นครองราชสมบัติต่อมาเป็นพระเจ้าเอ็ดวีแห่งอังกฤษ

## ดูเพิ่ม
* ราชอาณาจักรอังกฤษ
* ราชวงศ์เวสเซกซ์

หมวดหมู่:พระมหากษัตริย์อังกฤษ
หมวดหมู่:ราชวงศ์เวสเซกซ์
ชุนจิ อิวาอิ

**ชุนจิ อิวาอิ** () เป็นชาวญี่ปุ่น เกิดเมื่อวันที่  24 มกราคม พ.ศ. 2506 ในเมืองเซ็นได(仙台市)  ประเทศญี่ปุ่น มีผลงาน ทั้งการเป็นผู้เขียนบทภาพยนตร์, ผู้กำกับภาพยนตร์ และผู้อำนวยการสร้างภาพยนตร์

## ผลงาน
### ภาพยนตร์
* [1991] Unknown Child (Film)
* [1991] The Man Who Came to Kill 
* [1992] Ghost Soup 
* [1992] Maria (Film)
* [1992] A Tin of Crab Meat 
* [1992] A Summer Solstice Story 
* [1992] Omelette (Film) 
* [1993] Fireworks, Should We See It from the Side or the Bottom?  - (Abbr: Fireworks) 
* [1993] Fried Dragon Fish  
* [1993] The Snow King 
* [1994] Undo (Film) 
* [1994] Lunatic Love 
* [1995] Love Letter (aka When I Close My Eyes (US) 
* [1996] Picnic 
* [1996] Swallowtail Butterfly 
* [1996] Moon Riders: Knit Cap Man 
* [1997] Takako Matsu: film -A Mirror in the Air- 
* [1998] April Story
* [1999] The Kids Who Wanted to View Fireworks from Another Perspective  
* [2001] All About Lily Chou-Chou 
* [2002] Jam Films  - segment "ARITA" 
* [2002] 30 days with the Japanese National Football Team  
* [2004] Hana & Alice 
* [2006] Rainbow Song  (Producer and Writer) 
* [2006] The Kon Ichikawa Story  
* [2007] Bandage Club  (Writer only; credited as Aminosan)
* [2015] *[[ฮานะ & อลิซ ปริศนาโรงเรียนหลอน|The Case of Hana & Alice]]*

## แหล่งข้อมูลอื่น
* เว็บของชุนจิ อิวาอิ  (Eng-Jap)
* IMDb (Eng)
* Wikipedia (Eng)

หมวดหมู่:นักเขียนบทภาพยนตร์ชาวญี่ปุ่น
หมวดหมู่:ผู้กำกับภาพยนตร์ชาวญี่ปุ่น
หมวดหมู่:บุคคลที่เกิดในปี พ.ศ. 2506
หมวดหมู่:บุคคลจากเซ็นได
ถามรักจากสายลม

**ถามรักจากสายลม** () เป็นภาพยนตร์ญี่ปุ่นแนวรักโรแมนติก จากประเทศญี่ปุ่น ผลงานการกำกับโดย ชุนจิ อิวาอิ ออกฉายในปี พ.ศ. 2538 ณ ประเทศญี่ปุ่น

## เรื่องย่อ

**ฮิโรโกะ** ได้สูญเสียคู่หมั้นไป ด้วยความคิดถึง เธอจึงลองเขียนจดหมายไปถึงคู่หมั้นที่ตายไปเล่นๆ แต่ปรากฏว่า มีจดหมายตอบกลับมาเป็นชื่อเดียวกันกับคู่หมั้นของเธอ  ทำให้เธออยากรู้ความจริงว่า จดหมายฉบับนี้มาได้อย่างไร เธอจึงออกไปตามหาคนที่เขียนจดหมายฉบับนี้ และพบกับเรื่องราวในอดีตของคนที่เธอรัก รวมถึงได้ทำให้ผู้หญิงอีกคนได้รู้ความรู้สึกที่ผ่านมาเนิ่นนาน

## นักแสดง
* มิโฮะ นากายามะ ( ***Miho Nakayama*** ) .... ***Hiroko Watanabe*** / ***Itsuki Fujii***
* เอ็ตสึชิ โทโยกาวะ ( ***Etsushi Toyokawa*** ) .... ***Shigeru Akiba***
* มิกิ ซากาอิ ( ***Miki Sakai*** ) .... ***Itsuki*** (girl)
* ทากาชิ คาชิวาบาระ ( ***Takashi Kashiwabara*** ) .... ***Itsuki*** (boy)

## แหล่งข้อมูลอื่น
* เว็บไซต์ออฟฟิเชียลของชุนจิ อิวาอิ  (Eng)
* IMDb (Eng)
* Wikipedia (Eng)

หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่กำกับโดย ชุนจิ อิวาอิ
หมวดหมู่:ภาพยนตร์รัก
หมวดหมู่:ภาพยนตร์ชีวิต
หมวดหมู่:ภาพยนตร์ญี่ปุ่นที่ออกฉายในปี พ.ศ. 2538
พระเจ้าเอ็ดการ์ผู้รักสงบ

**พระเจ้าเอ็ดการ์ผู้รักสงบ** () (ราว ค.ศ. 943 หรือ ค.ศ. 944 - ค.ศ. 975) พระมหากษัตริย์อังกฤษในราชวงศ์เวสเซกซ์

พระเจ้าเอ็ดการ์ผู้รักสงบเสด็จพระราชสมภพเมื่อราวปี ค.ศ. 943 หรือปี ค.ศ. 944 ที่เวสเซ็กซ์ ในอังกฤษ เป็นพระราชโอรสพระองค์รองในพระเจ้าเอ็ดมันด์ที่ 1 แห่งอังกฤษและเอลฟ์จิฟูแห่งชาฟท์สบรี ทรงอภิเษกสมรสกับเอเธลฟรีด วูลฟธริธ และเอลฟ์ธรีธทรงราชย์ระหว่างวันที่ 1 ตุลาคม ค.ศ. 959 จวบจนเสด็จสวรรคตเมื่อวันที่ 8 กรกฎาคม ค.ศ. 975 ที่วินเชสเตอร์ ประเทศอังกฤษ พระเจ้าเอ็ดการ์ทรงปกครองบริเวณเหนือแม่น้ำเทมส์กับขุนนางของพระองค์กลุ่มหนึ่ง เมื่อพระเจ้าเอ็ดวีเสด็จสวรรคตเมื่อวันที่ 1 ตุลาคม ค.ศ. 959 พระเจ้าเอ็ดการ์ก็ทรงเรียกตัวมุขนายกดันสตัน (ต่อมาเป็นนักบุญดันสตัน) กลับมาจากการลี้ภัยกลับมาและแต่งตั้งให้เป็นมุขนายกแห่งวูสเตอร์และต่อมาเป็นมุขนายกแห่งลอนดอนและในที่สุดอัครมุขนายกแห่งแคนเทอร์เบอรี ดันสตันเมื่อเริ่มแรกไม่ยอมสวมมงกุฏให้พระเจ้าเอ็ดการ์เพราะไม่ยอมรับวิธีดำเนินชีวิตของพระองค์เกี่ยวกับการมีพระสนม เช่นวูลฟธริธ (ต่อมาเป็นนักพรตหญิงที่วิลตัน) ซึ่งได้ให้กําเนิดพระราชธิดานอกสมรส อีดจิธ แต่ดันสตันก็เป็นที่ปรึกษาที่พระเจ้าเอ็ดการ์ไว้วางพระทัยตลอดรัชสมัย

รัชสมัยของพระเจ้าเอ็ดการ์เป็นรัชสมัยที่บ้านเมืองมีความสงบสุขและอาจจะเป็นสมัยที่เรียกได้ว่าเป็นสมัยที่รุ่งเรืองที่สุดของอังกฤษสมัยแองโกล-แซกซัน แม้ว่าการรวมตัวเป็นอันหนึ่งอันเดียวกันของอังกฤษจะเป็นผลที่มาจากผู้ที่ครองบัลลังก์มาก่อนพระองค์ ในปลายรัชสมัยของพระเจ้าเอ็ดการ์ อังกฤษก็เกือบจะไม่มีศัตรูที่จะมาแบ่งราชอาณาจักรอย่างที่เคยเป็นมาก่อน

ในสมัยนี้ดันสตันก็มีบทบาทในการปฏิรูปอารามที่ออกจะเริ่มหย่อนยานให้กลับไปถือวินัยของนักบุญเบเนดิกต์อย่างที่เคยเป็นมา แต่บทบาทอันนี้ก็ยังเป็นที่ถกเถึยงกันในบรรดาผู้รู้ในวงการศึกษา

พระเจ้าเอ็ดการ์ได้ทำพิธีสวมมงกุฏที่บาธในปี ค.ศ. 973 ซึ่งมิใช่ราชาภิเศกในการฉลองการเริ่มรัชกาล พระราชพิธีครั้งนี้เตรียมการโดยดันสตันเองโดยมีโคลงเฉลิมพระเกียรติที่บันทึกในบันทึกเหตุการณ์ของชาวแองโกล-แซกซัน เป็นพระราชพิธีที่เป็นพื้นฐานในการทำพิธีบรมราชาภิเศกของอังกฤษมาจนถึงปัจจุบันนี้ พระราชพิธีเป็นพิธีสัญลักษณ์โดยมีเจ้าผู้ครองอาณาจักรในอังกฤษมาแสดงความสวามิภักดิ์ต่อพระองค์ที่เชสเตอร์ กษัตริย์หกพระองค์ในบริเตนและสกอตแลนด์ปฏิญาณว่าจะเป็นผู้ป้องกันพระองค์ไม่ว่าจะเป็นทางบกหรือทางทะเล ต่อมาบันทึกเหตุการณ์ของชาวแองโกล-แซกซันกล่าวว่ามีแปดองค์ แต่พระราชพิธีประกาศการสวามิภักดิ์ที่เชสเตอร์ (submission at Chester) ดูเหมือนว่จะเป็นเหตุการณ์จริงที่เกิดขึ้น

พระเจ้าเอ็ดการ์มีพระราชโอรสธิดาเจ็ดพระองค์ พระเจ้าเอ็ดเวิร์ดมรณสักขีพระราชโอรสพระองค์ใหญ่สืบราชบัลลังก์ต่อจากพระองค์ หลังจากที่เสด็จสวรรคตมาจนถึงการพิชิตอังกฤษของชาวนอร์มันไม่มีราชบัลลังก์ใดที่ได้รับการสืบทอดโดยไม่มีปัญหาในการแก่งแย่ง

## พระราชวงศ์เวสเซกซ์
[thumb|550px|center|ผังพระราชวงศ์เวสเซกซ์ที่พบใน[วิกิพีเดีย]]

## ดูเพิ่ม
* ราชอาณาจักรอังกฤษ
* ราชวงศ์เวสเซกซ์

## อ้างอิง

## แหล่งข้อมูลอื่น
* แหล่งข้อมูลของสมัยกลาง: แองโกล-แซกซัน:  กฎหมายของพระเจ้าเอ็ดการ์ (บางส่วน)
* พระเจ้าเอ็ดการ์ (Find A Grave)
* พระเจ้าเอ็ดการ์ (Oxford Dictionary of National Biography entry)

หมวดหมู่:พระมหากษัตริย์อังกฤษ
หมวดหมู่:ราชวงศ์เวสเซกซ์
ซิสเตอร์ปรินเซส (อนิเมะ)

**ซิสเตอร์ปรินเซส** () เป็นอนิเมะที่สร้างขึ้นจากซีรีส์ซิสเตอร์ปรินเซส ออกฉายครั้งแรกเมื่อ 4 เมษายน - 26 กันยายน พ.ศ. 2544 ทางทีวีโตเกียว

## เนื้อเรื่องย่อ
มินากามิ วาตารุ สอบเข้าโรงเรียนชื่อดังในโตเกียวไม่ผ่าน และได้เข้าเรียนในโรงเรียนแห่งหนึ่งที่เกาะ "Promised Island" และที่นั่น เขาได้พบกับน้องสาวทั้ง 12 คนของเขา และได้ใช้ชีวิตอยู่ด้วยกันมา หลังจากผ่านไปหนึ่งปี วาตารุพบว่าเขาสอบผ่านและสามารถเข้าเรียนที่โรงเรียนแห่งนั้นได้ ทำให้เขาต้องตัดสินใจว่าจะกลับไปที่โตเกียวหรือจะอยู่ที่เกาะกับน้องสาวของเขาต่อไป

## ตัวละคร
:*รายชื่อตัวละครต่อไปนี้เป็นตัวละครที่ปรากฏเฉพาะในอนิเมะ สำหรับตัวละครหลักของซีรีส์ ดูที่ [[ซิสเตอร์ปรินเซส]]*

; ยามางามิ มามิมิ () 
: *ให้เสียงโดย:* เคียวโกะ ฮิกะมิ
: มามิมิ หรือ มามิ (眞深) เป็นน้องสาวของอากิโอะ เธอถูกส่งมาที่เกาะเพื่อจับตาดูวาตารุและพยายามส่งเขากลับไปที่โตเกียว แต่ถูกวาตารุเข้าใจผิดว่าเป็นน้องสาวคนที่สิบสามของเขา

; ทาโร่ ยามาดะ () 
: *ให้เสียงโดย:* คัปเป ยะมะงุชิ
: ยามาดะเป็นนักเรียนในโรงเรียนแห่งเดียวกับวาตารุที่ขึ้นเรือไปที่เกาะพร้อมกับวาตารุและมามิ

; ยามางามิ อากิโอะ () 
: *ให้เสียงโดย:* เรียวทาโร โอะกิอะยุ
: อากิโอะเป็นเพื่อนที่โรงเรียนเก่าของวาตารุ มักจะติดต่อกับวาตารุทางอีเมลเป็นประจำ

; จียะ () 
: *ให้เสียงโดย:* โทะชิฮิเดะ สีชิยะ
: จิยะเป็นพ่อบ้านของวาตารุ เป็นผู้ที่ส่งวาตารุไปที่เกาะ *Promised Island*

; เด็กผู้หญิงในฝัน
: *ให้เสียงโดย:* ซะกุระ โนะงะวะ
: เป็นเด็กผู้หญิงที่ใส่ชุดสีเหลืองที่ปรากฏขึ้นในจินตนาการของวาตารุ

; มินาอิ
: *ให้เสียงโดย:* ฮิซะโยะชิ อิซะกิ
: มินาอิเป็นเพื่อนของวาตารุและอากิโอะที่โตเกียว

หมวดหมู่:การ์ตูนญี่ปุ่น
ราชวงศ์เวสเซกซ์

[thumb|270px|อังกฤษราวปี  [ค.ศ. 800 แสดงให้เห็นบริเวณเวสเซกซ์ทางตะวันตกเฉียงใต้; เมอร์เซียตอนกลาง; นอร์ทธัมเบรียทางตะวันออกเฉียงเหนือ; และ อีสแองเกลีย เอสเซกซ์ เคนต์ และ ซัสเซกซ์ทางตะวันออกเฉียงใต้]]
**ราชวงศ์เวสเซกซ์** หรือ **ราชวงศ์เซอร์ดิก**  () เป็นราชวงศ์แซ็กซอนที่ปกครองราชอาณาจักรทางตะวันตกเฉียงใต้ของอังกฤษที่เรียกว่าเวสเซ็กซ์ระหว่างคริสต์ศตวรรษที่ 6 ภายใต้การนำของพระเจ้าเซอร์ดิคแห่งเวสเซ็กซ์จนกระทั่งรวมเป็นราชอาณาจักรอังกฤษ

จากนั้นราชวงศ์เวสเซ็กซ์ก็ปกครองอังกฤษทั้งหมดที่เรียกว่า “Bretwalda” ตั้งแต่ สมเด็จพระเจ้าอัลเฟรดมหาราช ในปี ค.ศ. 871 ไปจนถึงสมเด็จพระเจ้าเอ็ดมันด์ที่ 2 แห่งอังกฤษ ในปี ค.ศ. 1016 การปกครองของราชวงศ์เวสเซ็กซ์มักจะมีผู้อ้างสิทธิในราชบัลลังก์จากฝ่ายอื่นโดยเฉพาะจาก บริเวณเดนลอว์ (Danelaw) ที่ปกครองโดยกฎหมายของเดนมาร์ก และต่อมาโดยสเวน ฟอร์คเบียร์ดผู้ยึดราชบัลลังก์ระหว่าง ค.ศ. 1013 ถึง ค.ศ. 1014 ระหว่างรัชสมัยของสมเด็จพระเจ้าเอเธล์เรดที่ 2 แห่งอังกฤษ พระเจ้าสเวน ฟอร์คเบียร์ดและผู้สืบเชื้อสายของพระองค์ปกครองอังกฤษจนปี ค.ศ. 1042 หลังจากรัชสมัยของสมเด็จพระเจ้าฮาร์ธาคานูท ราชวงศ์เวสเซ็กซ์ก็ได้รับการฟื้นฟูอยู่ชั่วระยะหนึ่งระหว่างปี ค.ศ. 1042 ถึงปี ค.ศ. 1066 ภายใต้การปกครองของสมเด็จพระเจ้าเอ็ดเวิร์ดผู้สารภาพ และ สมเด็จพระเจ้าฮาโรลด์ กอดวินสัน หรือพระเจ้าฮาโรลด์ที่ 2 ราชวงศ์เวสเซ็กซ์ก็สิ้นสุดลงไม่นานหลังจากยุทธการเฮสติงส์โดยสมเด็จพระเจ้าเอ็ดการ์ เอเธลลิงผู้ครองราชย์ต่อจากพระเจ้าฮาโรลด์ถูกปลดจากราชบัลลังก์โดยดยุคแห่งนอร์มังดีผู้ต่อมาขึ้นครองราชย์เป็นสมเด็จพระเจ้าวิลเลียมที่ 1 แห่งอังกฤษ หรือ “พระเจ้าวิลเลียมผู้พิชิต” (William the Conqueror) ปฐมกษัตริย์ราชวงศ์นอร์มัน

## รายพระนามพระมหากษัตริย์แห่งอังกฤษแห่งราชวงศ์เวสเซ็กซ์
* พระเจ้าเอ็กเบิร์ต แห่งเวสเซ็กซ์ เป็นกษัตริย์ที่มีอำนาจมากที่สุดและปกครองอาณาจักรอื่นๆในแองโกล-แซ็กซัน เนื่องจากอำนาจของกษัตริย์แห่งอาณาจักรเมอร์เซียลดน้อยลง
* พระเจ้าเอเธล์วูลฟ์ แห่งเวสเซ็กซ์
*พระเจ้าเอเธล์บาลด์ แห่งเวสเซ็กซ์
*พระเจ้าเอเธล์เบิร์ท แห่งเวสเซ็กซ์
*พระเจ้าเอเธล์เรด แห่งเวสเซ็กซ์
* พระเจ้าอัลเฟรดมหาราช
* พระเจ้าเอ็ดเวิร์ดผู้อาวุโส
* พระเจ้าแอเทลสแตนแห่งอังกฤษ
* พระเจ้าเอ็ดมันด์ที่ 1
* พระเจ้าเอเดรด
* พระเจ้าเอ็ดวี
* พระเจ้าเอ็ดการ์ผู้รักสงบ
* พระเจ้าเอ็ดเวิร์ดผู้พลีชีพ
* พระเจ้าเอเธล์เรดที่ 2 แห่งอังกฤษ
* พระเจ้าเอ็ดมันด์ที่ 2 แห่งอังกฤษ
* พระเจ้าเอ็ดเวิร์ดผู้สารภาพ
* พระเจ้าฮาโรลด์ กอดวินสัน
* พระเจ้าเอ็ดการ์ เอเธลลิง

## ผังเครือญาติราชวงศ์เวสเซ็กซ์
ผังลำดับเครือญาติ (family tree) ของราชวงศ์เวสเซ็กซ์
center

## อ้างอิง
* Stephen Friar and John Ferguson (1993), Basic Heraldry, W. W. Norton & Company, 
* 

## ดูเพิ่ม
* รายพระนามพระมหากษัตริย์แห่งอังกฤษ 
* รายพระนามกษัตริย์แห่งหมู่เกาะอังกฤษ 
* ราชอาณาจักรเวสเซ็กซ์ 

*ราชวงศ์เวสเซ็กซ์
ราชวงศ์เวสเซกซ์
วิกิพีเดียภาษาเฮติ

thumb|ภาพโลโก้วิกิพีเดียภาษาเฮติ
**วิกิพีเดียภาษาเฮติ** เป็นสารานุกรมวิกิพีเดียที่จัดทำขึ้นในภาษาเฮติ ปัจจุบันวิกิพีเดียภาษาเฮติมีบทความมากกว่า 17,000 บทความ (เมษายน ค.ศ. 2008)

## แหล่งข้อมูลอื่น
* วิกิพีเดียภาษาเฮติ

ฮเฮติ
ส่ง เทภาสิต

**รองอำมาตย์เอก ส่ง เทภาสิต** (18 กุมภาพันธ์ พ.ศ. 2442 - 5 มีนาคม พ.ศ. 2470) นักเขียนเรื่องสั้นชาวไทย ที่มีผลงานออกมาในช่วงเวลาสั้น ๆ และได้รับการยอมรับว่าเป็นผลงานสร้างสรรค์แนวใหม่ ได้รับความชื่นชม และเป็นแรงบันดาลใจให้กับนักเขียนหลายคน เช่น เลียว ศรีเสวก บุญยืน โกมลบุตร ซึ่งถึงกับยอมรับว่าได้รับอิทธิพลมาจากงานเขียนของ ส่ง เทภาสิต

ส่ง เทภาสิต เกิดเมื่อวันอาทิตย์ ปีกุน ตรงกับวันที่ 18 กุมภาพันธ์ พ.ศ. 2442 ที่บ้านถนนบ้านหม้อ ตำบลคลองกระแชง อำเภอเมืองเพชรบุรี จังหวัดเพชรบุรี เป็นบุตรของนายสอนและนางถิ่น เทภาสิต จบการศึกษาจากโรงเรียนสวนกุหลาบวิทยาลัย  จากนั้นสอบได้ประกาศนียบัตรครูมัธยม และเริ่มรับราชการครูที่โรงเรียนสวนกุหลาบวิทยาลัยอยู่ 2 ปี และได้รับทุนของกระทรวงธรรมการ ในปี พ.ศ. 2463 ไปศึกษาต่อวิชาครู และวิชาภาษาสันสกฤต ที่มหาวิทยาลัยออกซฟอร์ด ประเทศอังกฤษ และได้เป็นตัวแทนลูกเสือไทยเข้าร่วมงานชุมนุมลูกเสือโลก ครั้งแรก ณ โอลิมเปีย กรุงลอนดอน ประเทศอังกฤษ ร่วมกับ สวัสดิ์ สุมิตร, ศิริ หัพนานนท์, และ ศิริ แก้วโกเมร

ขณะศึกษาที่ประเทศอังกฤษ ส่ง เทภาสิต เกิดป่วยเป็นวัณโรค ตั้งแต่ พ.ศ. 2467 และถูกเรียกตัวกลับประเทศในเดือนสิงหาคม พ.ศ. 2468 ก่อนที่จะจบการศึกษา  เมื่อกลับมาถึงเมืองไทยได้บรรจุเป็นครูสอนกวีนิพนธ์ภาษาอังกฤษ ที่โรงเรียนเบญจมราชาลัย และย้ายมาเป็นผู้ช่วยแผนกอภิธานสยาม กรมตำรา เมื่อวันที่ 29 เมษายน พ.ศ. 2469 แต่รับราชการอยู่ได้เพียงปีเศษก็เสียชีวิต เมื่อวันที่   
5 มีนาคม พ.ศ. 2470 ขณะมีอายุเพียง 28 ปี  

ส่ง เทภาสิต เคยแต่งโคลงและพงศาวดาร ขณะเรียนที่ประเทศอังกฤษได้แต่งเรื่องสั้นชื่อ "น้ำใจของนรา" ส่งกลับมาตีพิมพ์ในหนังสือ "เริงรมย์" ซึ่งมีใช้ เรืองศิลป์ เป็นบรรณาธิการในปี พ.ศ. 2463 งานเขียนของส่ง ใช้ภาษาไทยอย่างเคร่งครัด ใช้สำนวนกะทัดรัด  เข้าใจง่าย มีผลงานทั้งสิ้นประมาณ 10 เรื่อง คือ
* น้ำใจของนรา - ตีพิมพ์ใน "เริงรมย์" ปีที่ 1 เล่ม 14 พ.ศ. 2463
* การเข้าใจผู้หญิง
* เรื่องที่ปราศจากความรัก
* ทำอย่างไรจะสบาย
* แม้ว่าแต่งงานแล้ว
* จูบลูกถูกแม่
* ความงามไม่มี
* น้ำเสียง
* อวสานลอร์ดมินโต
* เรื่องประโลมโลก
* เรื่องอ่านเล่น
* ความรัก - ตีพิมพ์ใน "ไทยเขษม" ปีที่ 5 เล่ม 7 ฉบับวันที่ 15 พฤศจิกายน พ.ศ. 2471 

## อ้างอิง

## แหล่งข้อมูลอื่น
1.* ส่ง เทภาสิต : นักประพันธ์เรื่องสั้นชั้นครู ในกระแสวรรณกรรมไทยสมัยใหม่ http://www.osknetwork.com/modules.php?name=News&file=article&sid=2164 ศิลปวัฒนธรรม วันที่ 1 พฤศจิกายน พ.ศ. 2549 ปีที่ 28 ฉบับที่ 01 
2. หนังสืองานชุมนุมลูกเสือแห่งชาติครั้งแรก พ.ศ. 2470

หมวดหมู่:นักเขียนเรื่องสั้นชาวไทย
หมวดหมู่:นักเขียนจากจังหวัดเพชรบุรี
หมวดหมู่:ครูชาวไทย
หมวดหมู่:บุคคลจากอำเภอเมืองเพชรบุรี
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:ศิษย์เก่าจากมหาวิทยาลัยออกซฟอร์ด
หมวดหมู่:บุคคลจากโรงเรียนเบญจมราชาลัย
หมวดหมู่:เสียชีวิตจากวัณโรค
อัฟกานิสตัง

**อัฟกานิสตัง** ()  () เป็นการ์ตูนสี่ช่องซึ่งวาดโดย ちまきing ซึ่งเดิมทีเผยแพร่ทางอินเทอร์เน็ต

เนื้อหาของอัฟกานิสตังสะท้อนประวัติศาสตร์สมัยใหม่ของประเทศอัฟกานิสถานตั้งแต่ยุคของลัทธิจักรวรรดินิยม โดยใช้ตัวละครเป็นเด็กผู้หญิงแทนประเทศต่างๆ กลุ่มรัฐบาลตอลิบานและกลุ่มก่อการร้ายอัลกออิดะฮ์ยังได้ปรากฏตัวในเรื่องนี้เช่นกัน

ในการ์ตูนสี่ช่องแต่ละหน้าจะมีเนื้อหาซึ่งอธิบายเรื่องราวและประวัติศาสตร์ในความเป็นจริงประกอบ เนื่องจากใช้งานศิลป์ซึ่งมีลักษณะน่ารัก อัฟกานิสตังจึงถูกวิพากษ์วิจารณ์ในระดับหนึ่ง โดยเฉพาะเหตุการโศกนาฏกรรม เช่น วินาศกรรม 11 กันยายน พ.ศ. 2544 ซึ่งในเรื่องอัฟกานิสตังกลายเป็นอเมริกาถูกแมวอัลเควดากัด แต่ขณะเดียวกันก็ได้รับความนิยมเนื่องจากสามารถอธิบายเรื่องราวในเอเชียกลางให้เข้าใจได้ง่าย 

หลังจากที่ผู้เขียนได้แต่งอัฟกานิสตังจนจบ ได้ทำภาคต่อคือ *ปากิสตัง* แต่หยุดไปหลังจากเผยแพร่ได้เพียงสี่ตอน เนื่องจากคอมพิวเตอร์ติดไวรัส

อัฟกานิสตังได้วางจำหน่ายเป็นเล่ม ในวันที่ 26 กรกฎาคม พ.ศ. 2548

## เนื้อเรื่อง

## ตัวละคร
; อัฟกานิสตัง (Afghanis-tan あふがにすタン)
เป็นตัวแทนของประเทศอัฟกานิสถาน
ตัวเอกของเรื่อง ตัวเล็กและซุ่มซ่าม ซึ่งโชคไม่ดีที่มักถูกเพื่อนบ้านกลั่นแกล้งเสมอ

; ปากิสตัง (Pakis-tan ぱきすタン)
เป็นตัวแทนของประเทศปากีสถาน
มีบุคลิกโผงผาง แต่จริงๆแล้วเป็นคนที่ขี้เหงา มีน้องสาวที่แยกกันอยู่ ชอบอัฟกานิสตังแบบเพื่อนและคอยให้ความช่วยเหลือเสมอ

; อุซเบกิสตัง (Uzbekis-tan うずべきすタン)
เป็นตัวแทนของประเทศอุซเบกิสถาน
หัวแข็ง ชอบทะเลาะกับปากิสตัง เธอคลั่งไคล้"ท่านพี่รัสเซีย"อย่างมาก

; ทาจิกิสตัง (Tajikis-tan たじきすタン)
เป็นตัวแทนของประเทศทาจิกิสถาน
เป็นคนที่เถียงกับคนอื่นเก่งแต่ก็แก้ไขสถานการณ์ได้เก่งเช่นกัน มักปรากฏตัวคู่กับอุซเบกิสตัง

; คีรกิสตัง (Kyrgyzs-tan きるぎすタン)
เป็นตัวแทนของประเทศคีร์กีซสถาน
เป็นเด็กทารกที่หัวไวและปากร้าย คีรกิสตังจะนั่งม้าไม้เสมอ

; เติร์กเมนิสตัง (Turkmenis-tan とるくめにすタン)
เป็นตัวแทนของประเทศเติร์กเมนิสถาน
เด็กหญิงลึกลับซึ่งมักยืนเหม่อลอยคนเดียว ไม่มีใครรู้ว่าเธอคิดอะไรอยู่

; เมริเคน (Meriken めりけん)
เป็นตัวแทนของสหรัฐอเมริกา
เพื่อนบ้านซึ่งรวยที่สุดในละแวกใกล้เคียง คลั่งไคล้ซูเปอร์ฮีโร่ หลงตัวเอง ต่อสู้เก่งและเชื่อมั่นต่อความยุติธรรมในแบบของเธอเอง

; อัลเนียดะ (Al-Nyaida あるにゃいだ)
เป็นตัวแทนของกลุ่มอัลกออิดะฮ์
กลุ่มแมวจรจัดซึ่งเข้ายึดบ้านของอัฟกานิสตังขณะที่เธอไม่อยู่ มีจ่าฝูงซึ่งเมริเคนเกลียดมาก

## รายชื่อตอน

## แหล่งข้อมูลอื่น
* Afghanis-tan scanslation 

หมวดหมู่:การ์ตูนญี่ปุ่น
หมวดหมู่:มังงะ
อะริตะ

**อะริตะ**  (***ARITA***) เป็นภาพยนตร์ญี่ปุ่น แนวตลก,แฟนตาซี จากประเทศญี่ปุ่น ผลงานโดย ชุนจิ อิวาอิ เป็นภาพยนตร์สั้นหนึ่งในโครงการ Jam Films ออกฉายในปี พ.ศ. 2545 ใน ประเทศญี่ปุ่น

## เรื่องย่อ
นานมาแล้วตั้งแต่ยังเป็นเด็ก เรามี **อะริตะ** อยู่ทั่วทุกหนแห่ง จวบจนเมื่อเราโตขึ้น **อะริตะ** กลับหายไป **อะริตะ** หายไปไหน **อะริตะ** มันคืออะไรกันแน่ หรือว่ามันคือ..

## นักแสดง
* เรียวโกะ ฮิโรสุเอะ (Ryoko Hirosue)

## แหล่งข้อมูลอื่น
* เว็บไซต์ Jam Films อย่างเป็นทางการ (Jap)
* เว็บไซต์ออฟฟิต ชุนจิ อิวาอิ  (Eng-Jap)
* IMDb Jam Films (Eng)
* Wikipedia Jam Films (Eng)

หมวดหมู่:ภาพยนตร์สั้นญี่ปุ่น
หมวดหมู่:ภาพยนตร์ชีวิต
หมวดหมู่:ภาพยนตร์แฟนตาซี
หมวดหมู่:ภาพยนตร์ในโครงการ Jam Films
หมวดหมู่:ภาพยนตร์ที่กำกับโดย ชุนจิ อิวาอิ
สองหัวใจหนึ่งความทรงจำ

**สองหัวใจหนึ่งความทรงจำ** () หรือ ***Hana & Alice*** เป็นภาพยนตร์ญี่ปุ่น แนวรักโรแมนติก, ตลก จากประเทศญี่ปุ่น ผลงานการกำกับโดย ชุนจิ อิวาอิ ออกฉายในปี พ.ศ. 2547 ณ ประเทศญี่ปุ่น 

## เรื่องย่อ
**ฮานะ** เป็นเพื่อนสนิทกับ **อลิส** ทั้งสองคนนั้นสนิทกันมาก อยู่มาวันหนึ่ง ฮานะก็บอกกับอลิสว่า แอบไปหลงรักชายหนุ่มคนหนึ่ง และเธอก็ทำทุกอย่างเพื่อให้ได้อยู่ใกล้กับเขา แต่อยู่มาวันหนึ่งก็มีอุบัติเหตุ โดยที่ฮานะแอบมองอยู่ใกล้ ๆ เธอจึงรีบไปหาเขา แต่เขายังคงมึนงงอยู่ ฮานะจึงโกหกไปว่าเป็นแฟนกับเขา และโกหกอีกว่าเขาความจำหายไป ต่อมาฮานะก็โกหกไปอีกว่า อลิสเป็นแฟนเก่ากับเขา

## นักแสดง
* อันเนะ ซูซูกิ (Anne Suzuki) ... Hana   
* ยู อาโออิ (Yu Aoi) ... Alice 
* โทโมฮิโระ คากุ (Tomohiro Kaku) ... Miyamoto   
* โชโกะ ไอดะ (Shoko Aida) ... Kayo Arisugawa (Alice's mother)   
* ฮิโรชิ อาเบะ (Hiroshi Abe) ... Boy friend of Alice's mam   
* เซ ฮิราอิซูมิ (Sei Hiraizumi) ... Kenji Kuroyanagi (Alice's father)   
* ทากาโอะ โอซาวะ (Takao Osawa) ... Ryo Taguchi   
* เรียวโกะ ฮิโรซูเอะ (Ryoko Hirosue) ... Staff of magazine
* อายูมิ อิโต (Ayumi Ito) ... Cameo
* มิกะ คาโนะ (Mika Kano) ... Cameo (as herself)

## รางวัล
* [2005] **Japanese Professional Movie Award** : Best Actress Yu Aoi

## แหล่งข้อมูลอื่น
* เวปไซต์ออฟฟิต ชุนจิ อิวาอิ  (Eng-Jep)
* IMDb (Eng)

หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่กำกับโดย ชุนจิ อิวาอิ
หมวดหมู่:ภาพยนตร์ชีวิต
หมวดหมู่:ภาพยนตร์รัก
หมวดหมู่:ภาพยนตร์ตลก
หมวดหมู่:ภาพยนตร์ที่ออกฉายในปี พ.ศ. 2547
ประยอม ซองทอง

**ประยอม ซองทอง** (1 มกราคม พ.ศ. 2477 - 10 ธันวาคม พ.ศ. 2564) เป็นนักเขียนชาวไทย ที่มีชื่อเสียงจากการเขียนกลอน มีผลงานรวมเล่มตีพิมพ์เป็นจำนวนมาก และยังมีผลงานเขียนบทความรณรงค์การใช้ภาษา และบทความเกี่ยวกับวัฒนธรรมไทย ในหนังสือพิมพ์และนิตยสาร ได้รับการยกย่องเชิดชูเกียรติเป็นศิลปินแห่งชาติ สาขาวรรณศิลป์ ประจำปี พ.ศ. 2548

## ประวัติ
ประยอม ซองทอง เกิดที่ตำบลท่าจำปา อำเภอท่าอุเทน จังหวัดนครพนม ครอบครัวมีอาชีพทำนา จบการศึกษาชั้นต้นจากโรงเรียนปิยะมหาราชาลัย จังหวัดนครพนม และได้รับทุนศึกษาต่อที่โรงเรียนฝึกหัดครูบ้านสมเด็จเจ้าพระยา สำเร็จประกาศนียบัตรครูประถม เมื่อ พ.ศ. 2498 และศึกษาต่อคณะอักษรศาสตร์ จุฬาลงกรณ์มหาวิทยาลัย จบการศึกษา พ.ศ. 2502 แล้วไปเป็นครูสอนหนังสือที่โรงเรียนปิยะมหาราชาลัย จังหวัดนครพนม

ในปี พ.ศ. 2511 เข้าทำงานฝ่ายประชาสัมพันธ์ บริษัทเชลล์แห่งประเทศไทย ต่อเนื่องกันหลายปีจนเกษียณอายุที่บริษัทนี้ ได้ทำงานร่วมกันอย่างใกล้ชิดกับประคิณ ชุมสาย ณ อยุธยา ซึ่งเคยเป็นอาจารย์สอนที่จุฬาลงกรณ์มหาวิทยาลัย

หลังเกษียณอายุเมื่อ พ.ศ. 2537 เป็นนักเขียนอิสระ และอาจารย์พิเศษที่มหาวิทยาลัยหอการค้าไทย โรงเรียนสตรีประเทืองวิทย์ และทำงานเป็นผู้บริหารอาวุโส ด้านการประชาสัมพันธ์ ที่บริษัท เทเลคอมเอเซีย ต่อมา ได้รับการแต่งตั้ง เป็นสมาชิก วุฒิสภาไทย ชุดที่ 7 เมื่อวันที่ 22 มีนาคม พ.ศ. 2539

ประยอม ซองทอง เริ่มงานเขียนเรื่องสั้น และกลอนตั้งแต่สมัยเรียนที่โรงเรียนฝึกหัดครูบ้านสมเด็จเจ้าพระยา เมื่อเรียนที่จุฬาก็ได้รับการยอมรับในฐานะนักกลอนเอกของมหาวิทยาลัย เป็นสาราณียกรให้กับวารสารของคณะอักษรศาสตร์ และของสโมสรนิสิตจุฬา (ส.จ.ม.)

ประยอม ซองทอง เป็นหัวเรี่ยวหัวแรงในการจัดตั้ง "สโมสรสยามวรรณศิลป์" เพื่อส่งเสริมงานด้านภาษา และวัฒนธรรมไทย  เป็นนายกสมาคมนักเขียนแห่งประเทศไทยคนที่ 12 ระหว่างปี พ.ศ. 2539 - 2520  ได้รับพระราชทานโล่และเข็มประกาศเกียรติคุณ ในฐานะผู้มีผลงานดีเด่นด้านอนุรักษ์ภาษาและวัฒนธรรมไทย จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้รับการยกย่องเชิดชูเกียรติเป็นศิลปินแห่งชาติ สาขาวรรณศิลป์ ประจำปี พ.ศ. 2548

ประยอม ซองทอง สมรสกับ หม่อมราชวงศ์อรฉัตร สุขสวัสดิ์ ธิดาหม่อมเจ้าประสมสวัสดิ์ ศุขสวัสดิ  โอรสในพระเจ้าบรมวงศ์เธอ พระองค์เจ้าศุขสวัสดี กรมหลวงอดิศรอุดมเดช  กับ  หม่อมเขียน และหม่อมเจ้าหญิงกาญจนฉัตร ฉัตรไชย ธิดาในพระเจ้าบรมวงศ์เธอ พระองค์เจ้าบุรฉัตรไชยากร กรมพระกำแพงเพ็ชรอัครโยธิน กับ หม่อมเพี้ยน สุรคุปต์   มีบุตรธิดา 3 คน คือ
* ปริย ซองทอง 
* ปรม ซองทอง 
* ปวร ซองทอง

## เครื่องราชอิสริยาภรณ์
* พ.ศ. 2549 - 80px เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้น จตุตถดิเรกคุณาภรณ์

## อ้างอิง

*  .

*  .

* 

หมวดหมู่:นักเขียนชาวไทย
หมวดหมู่:ศิลปินแห่งชาติสาขาวรรณศิลป์
หมวดหมู่:บุคคลจากโรงเรียนปิยะมหาราชาลัย
หมวดหมู่:บุคคลจากมหาวิทยาลัยราชภัฏบ้านสมเด็จเจ้าพระยา
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะมนุษยศาสตร์ มหาวิทยาลัยหอการค้าไทย‎
หมวดหมู่:สมาชิกวุฒิสภาไทยแบบแต่งตั้ง
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:บุคคลจากอำเภอท่าอุเทน
หมวดหมู่:ครูชาวไทย
ตะพาบยักษ์แยงซีเกียง

**ตะพาบยักษ์แยงซีเกียง** หรือ **ตะพาบเซี่ยงไฮ้** (จีน: 斑鳖, พินอิน: Bān Bīe; ตรึงเวียด: Rùa mai mềm Thượng Hải) ตะพาบขนาดใหญ่ชนิดหนึ่งที่ใกล้จะสูญพันธุ์มากชนิดหนึ่งของโลก มีชื่อวิทยาศาสตร์ว่า *Rafetus swinhoei* (มีชื่อวิทยาศาสตร์อีกชื่อหนึ่งเป็นชื่อพ้อง โดยนักวิทยาศาสตร์ชาวเวียดนามตั้งให้ว่า *[[Rafetus leloii]]* เพื่อเป็นเกียรติแด่จักรพรรดิเลเลย) พบในแม่น้ำแยงซีเกียงและมณฑลยูนนานในประเทศจีน  นอกจากนี้ยังพบได้ที่แม่น้ำแดงในประเทศเวียดนามด้วย

เป็นตะพาบที่มีขนาดใหญ่มาก และเป็นหนึ่งในเต่าน้ำจืดที่ใหญ่ที่สุดในโลก มีส่วนหัว ที่มีจมูกและปากคล้ายหมู ขนาดโตเต็มที่สามารถมีน้ำหนักมากถึง 136 กิโลกรัม ถึง 200 กิโลกรัม ยาวถึง 0.9144 เมตร และมีชีวิตอยู่ได้นานกว่า 100 ปี สถานะในธรรมชาติใกล้สูญพันธุ์มาก ๆ แล้ว ในสถานที่เลี้ยงปัจจุบันมีเพียง 5 ตัวใน 2 ที่เท่านั้น คือที่สวนสัตว์ในประเทศจีน 4 ตัว และที่ทะเลสาบคืนดาบที่เมืองฮานอย 1 ตัว

ปัจจุบันตะพาบน้ำแยงซีเกียงในทะเลสาบคืนดาบยังมีชีวิตอยู่ แต่น้ำในทะเลสาบกลับมีสภาพที่ย่ำแย่ ทั้งยังมีการปล่อยสิ่งปฏิกูลรวมไปถึงเต่าชนิดอื่นเข้าไปทำลายระบบนิเวศของทะเลสาบ ทำให้ตะพาบเกิดบาดแผลที่หัวและขาของมัน 

คู่ผสมพันธุ์ตัวเมียตัวสุดท้ายที่สวนสัตว์ซูโจวตายลงในเดือนเมษายน 2019 ส่งผลให้มีแนวโน้มที่ตะพาบยักษ์แยงซีเกียงจะสูญพันธุ์ในอีกไม่ช้า 

## ตำนานพื้นบ้าน
ตะพาบยักษ์แยงซีเกียง เป็นสัตว์ในตำนานพื้นบ้านของเวียดนามเกี่ยวกับการสร้างชาติ ในศตวรรษที่ 15 จักรพรรดิเลเลย  ได้ใช้ดาบศักดิ์สิทธิ์ในการขับไล่ชาวจีนราชวงศ์หมิงที่รุกราน ให้ออกไปจากเวียดนาม จากนั้นในขณะที่พระองค์อยู่บนเรือก็มีตะพาบตัวหนึ่งโผล่ขึ้นมาจากผิวน้ำและบอกให้พระองค์ส่งดาบนั้นกลับคืนแด่จ้าวมังกร ดาบนั้นก็ได้พุ่งออกจากฝักดาบเข้าไปในปากของตะพาบก่อนที่จะหายกลับลงไปสู่ใต้ผิวน้ำ

จากนั้นมาทะเลสาบแห่งดังกล่าวที่เคยถูกเรียกว่า ทะเลสาบลึกถวี๋  หรือ ทะเลสาบน้ำเขียว ต่อมาจึงได้กลายมาเป็นที่รู้จักกันในชื่อ ทะเลสาบคืนดาบ  หรือ ทะเลสาบหว่านเกี๋ยม  ซึ่งตั้งอยู่ที่ทิศตะวันตกของเมืองฮานอย และที่ทะเลสาบแห่งนี้ก็ได้มีรูปถ่ายและตัวอย่างสตั๊ฟฟ์ของตะพาบชนิดนี้ตั้งแสดงอยู่ด้วย

## รูปภาพ



ภาพ:Rua Ho Guom 01.jpg|รูปถ่ายส่วนหัวที่ทะเลสาบคืนดาบ ในปัจจุบัน
ภาพ:NNU Rua DenNgocSon.jpg|ซากสตั๊ฟฟ์ที่ทะเลสาบคืนดาบ
ภาพ:Kim Qui and the Restored Sword (Hoan Kiem) in ceramics.jpg|รูปลอยตัวของตะพาบคืนดาบในตำนาน



## อ้างอิง

* เวียดนาม (10) : สะพานเทฮุก วัดหง๊อกเซิน และ ทะเลสาบคืนดาบ

หมวดหมู่:ตะพาบไบคอลโลไซต์
หมวดหมู่:สัตว์ในนิยาย
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศเวียดนาม
เอ็มทีวีภาคพื้นเอเชียแปซิฟิก

**เอ็มทีวีภาคพื้นเอเชียแปซิฟิก** (MTV Networks Asia Pacific) มีผู้ชมกว่า 300 ล้านครัวเรือน  ประกอบด้วย 3 ช่องสถานี คือเอ็มทีวี (MTV) เป็นเครือข่ายสถานีโทรทัศน์เน้นทางดนตรี และไลฟ์สไตล์ของวัยรุ่น ,ช่อง นิคเคลโลเดียน (Nickelodeon) เป็นช่องสถานีเพื่อการบันเทิงสำหรับเด็กโดยเฉพาะ  และ วีเอชวัน (VH1) ช่องเพลงสากล นักแสดง

ในเอเชีย ธุรกิจของเอ็มทีวี และ นิคเคลโลเดียน นั้นรวมไปถึง การใช้แบรนด์ในสินค้าต่างๆ, การขายลิขสิทธิ์รายการ, และการทำสื่อดิจิตอล ที่มีรวมกัน 13 เว็บไซต์ และ ระบบรองรับของโทรศัพท์มือถือ  เครือข่าย เอ็มทีวีภาคพื้นเอเชียแปซิฟิกมีรวมกันทั้งหมด 19 ช่องสถานีรับชมได้ตลอด 24 ชั่วโมง ซึ่งมีการวางผังรายการในช่วงเวลาต่างๆกัน

## ช่องในความดูแลของเอ็มทีวีภาคพื้นเอเชียแปซิฟิก
* MTV Hong Kong 
* MTV India 
* MTV Indonesia 
* MTV Japan 
* MTV Korea 
* MTV New Zealand 
* MTV Pakistan 
* MTV Arabia 
* MTV Live 
* MTV Taiwan 
* MTV Thailand 
* Nickelodeon South East Asia 
* Nickelodeon India 
* Nickelodeon Indonesia 
* Nickelodeon Japan 
* Nickelodeon Korea 
* Nickelodeon New Zealand 
* Nickelodeon Philippines 
* Nickelodeon Singapore

## อ้างอิง
* ทาทา ยัง กับรางวัลศิลปินยอดนิยมจากประเทศไทย 
หมวดหมู่:เอ็มทีวี
ธงชาติบอตสวานา

**[[ธงชาติ]][[บอตสวานา]]** เป็นธงพื้นสี่เหลี่ยมผืนผ้า กว้าง 2 ส่วน ยาว 3 ส่วน พื้นสีฟ้า กลางธงมีแถบสีดำขนาบด้วยขอบสีขาวขนาดเล็กพาดผ่านตามแนวนอน สัดส่วนความกว้างของแต่ละแถบนั้นคือ 9:1:4:1:9 (วัดตามแนวตั้ง) เริ่มใช้อย่างเป็นทางการเมื่อวันที่  30 กันยายน พ.ศ. 2509 อันเป็นวันที่ประเทศนี้ประกาศเอกราชจากสหราชอาณาจักร 

พื้นธงสีฟ้าหมายถึงน้ำ โดยเฉพาะอย่างยิ่งคือน้ำฝน ซึ่งมาจากคำขวัญประจำชาติในตราแผ่นดินที่ว่า *Pula* อันเป็นคำในภาษาเซตสวานา แปลตามตัวว่า "ฝน" หากแปลเอาความหมายจะหมายถึง "ขอให้ฝนจงตกลงมา"  แถบสีดำขอบขาวหมายถึงความกลมกลืนทางเชื้อชาติระหว่างคนผิวดำกับคนผิวขาว และหมายถึงม้าลายซึ่งเป็นสัตว์ประจำชาติ

## อ้างอิง

## แหล่งข้อมูลอื่น
* 

หมวดหมู่:สัญลักษณ์ของประเทศบอตสวานา
บอตสวานา
ถนนปู่เจ้าสมิงพราย

thumb|ถนนปู่เจ้าสมิงพราย
**ถนนปู่เจ้าสมิงพราย** () หรือ **ทางหลวงแผ่นดินหมายเลข 3113 สายสำโรง - สะพานภูมิพล** เป็นถนนในเขตจังหวัดสมุทรปราการ เดิมมีชื่อว่า "ถนนสายสำโรง-ท่าอิฐ" มีระยะทางทั้งหมดประมาณ 6.3 กิโลเมตร แนวสายทางเริ่มต้นจากถนนสุขุมวิท ตำบลสำโรงเหนือ อำเภอเมืองสมุทรปราการ และสิ้นสุดที่แม่น้ำเจ้าพระยา บริเวณท่าน้ำพระประแดง ใกล้วัดแหลม ตำบลบางหญ้าแพรก อำเภอพระประแดง โดยมีท่าเรือข้ามฟากและแพขนานยนต์ของบริษัท เภตรา จำกัด และบริษัท นาวาสมุทร จำกัด สำหรับข้ามไปฝั่งตัวเมืองพระประแดงที่ถนนนครเขื่อนขันธ์ต่อไป 

ถนนปู่เจ้าสมิงพรายเป็นถนนขนาด 6 ช่องจราจร แต่ไม่มีเกาะกลางถนน จะมีเกาะกลางเฉพาะปากทางใกล้ถนนสุขุมวิท ถนนวงแหวนอุตสาหกรรม และท่าน้ำพระประแดงเท่านั้น ถนนปู่เจ้าสมิงพรายผ่านถนนสายหลักของจังหวัดสมุทรปราการ 2 สายคือ
* ถนนทางรถไฟสายเก่าปากน้ำ 
* สะพานภูมิพล

## ทางแยกที่สำคัญ

3113
4-3113
ปู่เจ้าสมิงพราย

หมวดหมู่:สิ่งก่อสร้างในอำเภอเมืองสมุทรปราการ
หมวดหมู่:สิ่งก่อสร้างในอำเภอพระประแดง
ธงชาติแคเมอรูน

**[[ธงชาติ]][[แคเมอรูน]]** ที่ใช้ในปัจจุบันมีลักษณะเป็นธงสามสีมีสามแถบแบ่งตามแนวตั้ง แต่ละแถบประกอบด้วยสีเขียว สีแดง และสีเหลือง เรียงลำดับจากด้านคันธงไปด้านปลายธง แต่ละแถบกว้างเท่ากัน กลางแถบสีเขียวนั้นมีรูปดาวห้าแฉกสีเหลือง 1 ดวง เริ่มใช้อย่างเป็นทางการเมื่อวันที่ 20 พฤษภาคม พ.ศ. 2518 หลังประเทศแคเมรูนสามารถรวมชาติได้สำเร็จ  ก่อนหน้านั้นธงชาติแคเมอรูนก็มีลักษณะที่คล้ายกับธงในปัจจุบัน แต่เริ่มแรกที่มีธงในปี พ.ศ. 2500 นั้นไม่มีรูปดาวในธงชาติ ต่อมาในปี พ.ศ. 2504 จึงได้เพิ่มรูปดาว 2 ดวงลงในแถบสีเขียว ก่อนจะเปลี่ยนมาใช้แบบปัจจุบัน

แบบธงชาติแคเมอรูนนี้ดัดแปลงมาจากธงชาติฝรั่งเศส ส่วนสีที่ใช้ในธงชาตินั้นจัดเป็นกลุ่มสีพันธมิตรแอฟริกา โดยแถบสีเหลืองหมายถึงดวงอาทิตย์และทุ่งหญ้าสะวันนาในภาคเหนือของประเทศ สีเขียวหมายถึงป่าไม้ในแถบภาคใต้ของประเทศ แถบกลางสีแดงและดาวสีเหลืองกลางธงหมายถึงเอกภาพ ซึ่งดาวดวงนี้มักเรียกกันด้วยชื่อว่า ดาวแห่งเอกภาพ ("the star of unity") 


ไฟล์:Flag of Deutsch-Kamerun.svg|เยอรมันแคเมอรูน
ไฟล์:Flag of British Cameroon.svg|บริติชแคเมอรูน (พ.ศ. 2465 - 2504)
ไฟล์:Flag of Cameroon (1957).svg|รัฐแคเมอรูน พ.ศ. 2500 - 2504
ไฟล์:Flag of Cameroon (1961-1975).svg|สหพันธ์สาธารณรัฐแคเมอรูน พ.ศ. 2504 - 2518


## ดูเพิ่ม
* ตราแผ่นดินของแคเมอรูน
* โอกาเมอรูน แบร์โซเดอโนซ็องแซ็ทร์

## อ้างอิง

## แหล่งข้อมูลอื่น
* 

หมวดหมู่:สัญลักษณ์ของประเทศแคเมอรูน
คแเมอรูน
ธงชาติชาด

**ธงชาติ[[สาธารณรัฐชาด]]** มีลักษณะเป็นธงสามสีสามแถบอย่างธงชาติฝรั่งเศส กล่าวคือ แต่ละแถบแบ่งตามแนวตั้งและมีความกว้างเท่ากัน ประกอบด้วยแถบสีน้ำเงิน สีเหลือง และสีแดง เรียงจากด้านคันธงไปยังด้านปลายธง ลักษณะโดยรวมของธงนี้พ้องกับธงชาติโรมาเนียเกือบทุกประการ ธงนี้เริ่มใช้มาตั้งแต่เมื่อชาดเป็นสาธารณรัฐปกครองตนเองและได้รับเอกราชในปี พ.ศ. 2503 และแม้ว่าประเทศจะต้องเผชิญกับการเปลี่ยนแปลงภายในอีกหลายครั้ง แต่แบบธงชาติชาดก็ไม่ได้มีการเปลี่ยนแปลงเลยมาจนถึงทุกวันนี้

เหตุที่ประเทศใช้ธงสามแถบอย่างนี้ ก็เนื่องจากได้รับอิทธิพลการออกแบบธงจากฝรั่งเศส ซึ่งเป็นเจ้าอาณานิคมของชาดมาก่อน ส่วนแถบสีในธงนี้จัดเป็นสีพันธมิตรแอฟริกา 

ความหมายของสีธงชาติชาดมีดังนี้
* สีน้ำเงิน หมายถึงท้องฟ้า ความหวัง และสายน้ำ
* สีเหลือง หมายถึงดวงอาทิตย์และทะเลทราย
* สีแดง หมายถึงความก้าวหน้า เอกภาพ ความเสียสละ และเลือดที่หลั่งเพื่อเอกราชของชาติ
## อ้างอิง

## แหล่งข้อมูลอื่น
* 
* 'Identical flag' causes flap in Romania (BBC News)

หมวดหมู่:สัญลักษณ์ของประเทศชาด
ชาด
ธงชาติตูนิเซีย

**[[ธงชาติ]][[ตูนิเซีย]]** () มีลักษณะเด่นคือ เป็นธงสี่เหลี่ยมผืนผ้าสีแดง มีรูปจันทร์เสี้ยวและดาวสีแดงในวงกลมสีขาวที่กลางธง เจ้าอัลฮุสเซนที่ 2 อิบน์ มาห์มุต (Al-Husayn II ibn Mahmud) เจ้าผู้ครองนครตูนิส ทรงตัดสินพระทัยกำหนดแบบธงนี้ขึ้นครั้งแรกเมื่อวันที่ 20 ตุลาคม พ.ศ. 2370 หลังสิ้นศึกแห่งนาวาริโน (Battle of Navarino) และต่อมาได้กำหนดเป็นธงชาติในช่วงปี พ.ศ. 2374 หรือ พ.ศ. 2378  แม้ในสมัยที่ตูนิเซียตกเป็นอาณานิคมของฝรั่งเศสก็ตาม แต่ธงนี้ก็ยังธงชาติอย่างเป็นทางการของประเทศนี้มาโดยตลอด และได้รับการยืนยันว่าเป็นธงชาติสาธารณรัฐตูนิเซีย เมื่อมีการลงนามในรัฐธรรมนูญแห่งสาธารณรัฐในวันที่ 1 มิถุนายน พ.ศ. 2502 อย่างไรก็ตาม ขนาดและสัดส่วนธงนั้นก็ไม่ได้มีแบบที่เป็นมาตรฐาน จนกระทั่งในวันที่ 30 มิถุนายน พ.ศ. 2542 จึงได้มีการระบุข้อมูลเหล่านี้ไว้ในกฎหมายอย่างชัดเจน

รูปจันทร์เสี้ยวและดาวนั้นเป็นสัญลักษณ์ของศาสนาอิสลามตามธรรมเนียมในศาสนานั้น และถือกันว่าเป็นสัญลักษณ์แห่งโชคลาภด้วย  นอกจากนี้ยังเป็นสิ่งที่ทำให้นึกถึงธงจักรวรรดิออตโตมัน และเป็นเครื่องหมายทางประวัติศาสตร์เตือนให้รู้ว่า ในอตีตตูนิเซียเคยเป็นส่วนหนึ่งของจักรวรรดิออตโตมัน

## ประวัติ
### ต้นกำเนิดธงชาติ

ไฟล์:White flag 3 to 2.svg|ธงประจำราชวงศ์ฟาติมียะห์ (ค.ศ. 909-973)
ไฟล์:Hafsid Flag - Tunisia.svg|ธงประจำราชวงศ์ฮาฟซิต (ค.ศ. 1230-1574)
ไฟล์:Hafsid Flag 2 - Tunisia.svg|
ไฟล์:Tunisian flag till 1831.svg|ธงนาวีตูนิสแห่งออตโตมัน (ค.ศ. 1574-1831)


## รายละเอียด
[thumb|แบบการสร้างธงชาติตูนิเซีย ก่อน [พ.ศ. 2542.]]

thumb|แบบการสร้างธงชาติตูนิเซีย.

## การปฏิบัติ

## ดูเพิ่ม
* ตราแผ่นดินของตูนิเซีย
* ฮุมาตอัลฮิมา

## เชิงอรรถ

## อ้างอิง
* 
* 

## แหล่งข้อมูลอื่น

* 

หมวดหมู่:สัญลักษณ์ของประเทศตูนิเซีย
ตูนิเซีย
ธงชาติแกมเบีย

**ธงชาติแกมเบีย** เป็นธงรูปสี่เหลี่ยมผืนผ้า กว้าง 2 ส่วน ยาว 3 ส่วน ภายในประกอบด้วยแถบสีแดง สีน้ำเงิน และสีเขียว เรียงลำดับจากบนลงล่าง โดยที่แถบสีน้ำเงินนั้นมีแถบสีขาวขนาดเล็ก ขนาบที่ตอนบนและตอนล่างของแถบนั้น เริ่มใช้หลังประกาศเอกราชจากสหราชอาณาจักรเมื่อวันที่  ออกแบบโดย ปา หลุยส์ โทมาซี

แถบสีแดง หมายถึงดวงอาทิตย์และทุ่งหญ้าสะวันนา สีน้ำเงินหมายถึงแม่น้ำแกมเบียซึ่งไหลผ่านกลางประเทศ กั้นกลางระหว่างป่าไม้และทุ่งหญ้าสะวันนา สีเขียวหมายถึงผืนแผ่นดินและป่าไม้ สีขาวหมายถึงสันติภาพ จะเห็นได้ชัดว่า ธงชาติแกมเบียไม่มีสัญลักษณ์ในที่สื่อถึงความคิดทางการเมืองเลย

## อ้างอิง

## แหล่งข้อมูลอื่น
* 

หมวดหมู่:สัญลักษณ์ของประเทศแกมเบีย
กแมเบีย
วิกิพีเดียภาษาเกชัว

thumb|โลโกวิกิพีเดียภาษาเกชัว
**วิกิพีเดียภาษาเกชัว** เป็นสารานุกรมวิกิพีเดียที่จัดทำขึ้นในภาษาเกชัว เริ่มสร้างเมื่อเดิอนพฤศจิกายน พ.ศ. 2546 ปัจจุบันวิกิพีเดียภาษาเกชัวมีบทความมากกว่า 6,000 บทความ (เมษายน 2551)

แอลิแมนนิก
วิกิพีเดียภาษายิดดิช

**วิกิพีเดียภาษายิดดิช** เป็นสารานุกรมวิกิพีเดียที่จัดทำขึ้นในภาษายิดดิช เริ่มสร้างเมื่อวันที่ 3 มีนาคม ค.ศ. 2004 ปัจจุบันวิกิพีเดียภาษายิดดิชมีบทความ  บทความ ( )

## อ้างอิง

## แหล่งข้อมูลอื่น

*  วิกิพีเดียภาษายิดดิช
*  วิกิพีเดียภาษายิดดิช รุ่นโทรศัพท์ (หน้าหลักยังไม่ได้ปรับรูปแบบ)

ยิดดิช
วิกิพีเดียภาษาอาฟรีกานส์

**วิกิพีเดียภาษาอาฟรีกานส์** () เป็นวิกิพีเดียฉบับภาษาอาฟรีกานส์ สร้างขึ้นในวันที่ 16 พฤศจิกายน พ.ศ. 2544  ซึ่งเป็นภาษาลำดับที่ 11 นับจากวันก่อตั้งของวิกิพีเดีย ณ เดือนตุลาคม พ.ศ. 2565 วิกิพีเดียภาษาอาฟรีกานส์มีบทความมากที่สุดในบรรดาภาษาในทวีปแอฟริกา และอยู่ในอันดับที่ 69 จากวิกิพีเดียทุกภาษา

## อ้างอิง

## แหล่งข้อมูลอื่น

*  วิกิพีเดียภาษาอาฟรีกานส์
*  วิกิพีเดียภาษาอาฟรีกานส์ รุ่นโทรศัพท์ (หน้าแรกยังไม่ได้กำหนดค่า)
* สถิติของวิกิพีเดียภาษาอาฟรีกานส์  โดย Erik Zachte

อาฟรีกานส์
วิกิพีเดียภาษาอูรดู

**วิกิพีเดียภาษาอูรดู** () เป็นสารานุกรมวิกิพีเดียที่จัดทำขึ้นในภาษาอูรดู เริ่มสร้างเมื่อเดือนมกราคม ค.ศ. 2004 ณ วันที่   ค.ศ.  วิกิพีเดียภาษานี้มี บทความ ผู้ใช้ที่ลงทะเบียน  บัญชี และ  ไฟล์

## ผู้ใช้และบรรณาธิการ

วิกิพีเดียภาษาอูรดูมีผู้มีส่วนร่วมประมาณ 320 คนต่อเดือน ส่วนใหญ่มาจากปากีสถาน ถึงแม้ว่าจะมีส่วนหนึ่งมาจากอินเดียด้วย และยังมีผู้ใช้จากซาอุดีอาระเบียด้วย วิกิพีเดียภาษาอูรดูประสบกับการขาดแคลนผู้มีส่วนร่วมด้วยเหตุผลหลายประการ เหมือนกันภาษากลุ่มอินเดียอื่น ๆ Ahmed Nisar ผู้มีส่วนร่วมในวิกิพีเดียภาษาอูรดูจากประเทศอินเดีย อ้างว่าเหตุผลบางประการคือความชอบของผู้คนในสื่อภาษาอังกฤษ ตลอดจนการขาดผู้เชี่ยวชาญที่พูดภาษาอูรดูซึ่งรอบรู้ในด้านต่าง ๆ ของเหตุการณ์ปัจจุบัน

## อ้างอิง

## แหล่งข้อมูลอื่น

* วิกิพีเดียภาษาอูรดูอย่างเป็นทางการในเฟสบุ๊ก
* วิกิพีเดียภาษาอูรดูอย่างเป็นทางการในทวิตเตอร์
*วิกิพีเดียภาษาอูรดูอย่างเป็นทางการในอินสตาแกรม
*  วิกิพีเดียภาษาอูรดู
*  วิกิพีเดียภาษาอูรดู รุ่นโทรศัพท์

* วิกิพีเดียภาษาอูรดู

อูรดู
วิกิพีเดียภาษาจีนโบราณ

thumb|ภาพโลโก้วิกิพีเดียภาษาจีนโบราณ
**วิกิพีเดียภาษาจีนโบราณ** (維基大典) เป็นสารานุกรมวิกิพีเดียที่จัดทำขึ้นในภาษาจีนโบราณ เริ่มสร้างเมื่อ 31 กรกฎาคม พ.ศ. 2549 ปัจจุบันวิกิพีเดียภาษาจีนโบราณมีบทความมากกว่า 8,422 บทความ   (26 ตุลาคม พ.ศ. 2561)

## แหล่งข้อมูลอื่น
* วิกิพีเดียภาษาจีนโบราณ
*  

จีนโบราณ
ยู อาโออิ

**ยู อาโออิ** (; เกิด 17 สิงหาคม ค.ศ. 1985) เป็นนักแสดงหญิงและนางแบบชาวญี่ปุ่น เธอมีผลงานการแสดงครั้งแรกในภาพยนตร์โดย ชุนจิ อิวาอิ เรื่อง*[[ลิลี่ ชูชู แด่เธอตลอดไป]]* แสดงเป็น ชิโอริ สึดะ ในปี 2001, แสดงเป็น เท็ตสึโกะ อาริซูงาวะใน*[[สองหัวใจหนึ่งความทรงจำ]]* (2004) ที่กำกับโดยอิวาอิเช่นกัน, คิมิโกะ ทานิงาวะ ในภาพยนตร์เกี่ยวกับการเต้นฮูล่า*[[สาวฮุล่า หัวใจฮีโร่]]* และแสดงเป็น ฮางูมิ ฮานาโมโตะ ในภาพยนตร์ภาคคนแสดงของซีรีส์มังงะ*[[หวานใจกับใบโคลเวอร์]]* (2006)

อาโออิชนะรางวัลหลายรางวัลจากผลงานการแสดงของเธอ รวมถึง รางวัลเจแปนอะคาเดมี และรางวัลคิเนมะจุนโปในสาขานักแสดงสมทบหญิงยอดเยี่ยมในปี 2007 สำหรับภาพยนตร์เรื่อง*[[สาวฮุล่า หัวใจฮีโร่]]* และในปี 2009 เธอได้รับรางวัลนักแสดงใหม่แห่งปีสำหรับผลงานการแสดงอย่างต่อเนื่องในสาขา*ภาพยนตร์ในสื่อและวิจิตรศิลป์* โดยกระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี

## ประวัติ
อาโออิเริ่มอาชีพการแสดงด้วยการแสดงในละครบรอดเวย์เรื่อง*[[Annie (musical)|Annie]]* และตามด้วยการปรากฏตัวของเธอในฐานะผู้เข้าร่วมรายการประจำของ*[[โอฮะชูตะ]]* ทางทีวีโตเกียวในปี 2000 อาโออิมีผลงานการแสดงครั้งแรกในภาพยนตร์โดย ชุนจิ อิวาอิเรื่อง*ลิลี่ ชูชู แด่เธอตลอดไป* แสดงเป็น ชิโอริ สึดะ พร้อมกับ ฮายาโตะ อิจิฮาระ, ชูโงะ โอชินาริ, มิวาโกะ อิจิกาวะ และ อายูมิ อิโต อาโออิยังร่วมแสดงกับเพื่อนของเธอ อาโออิ มิยาซากิ ในภาพยนตร์เรื่อง*อาโอะโทะชิโระเดะมิซูอิโระ* และ *ไกจู*

ในปี 2003 เพื่อเป็นการเฉลิมฉลองการก่อตั้งคิทแคทครบรอบ 30 ปีในประเทศญี่ปุ่น ชุนจิ อิวาอิได้ผลิตชุดภาพยนตร์สั้นนำแสดงโดย ยู อาโออิ และแอนน์​ ซูซูกิ ซึ่งภายหลังถูกขยายให้เป็นภาพยนตร์เรื่องยาวชื่อ*สองหัวใจหนึ่งความทรงจำ* และทำให้อาโออิได้รับรางวัลนักแสดงหญิงดีเด่นจากรางวัลภาพยนตร์มืออาชีพญี่ปุ่น

ในปี 2009 กระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี เสนอชื่ออาโออิเป็นนักแสดงใหม่แห่งปีในสาขาภาพยนตร์ในสื่อและวิจิตรศิลป์จากผลงานการแสดงตั้งแต่*ลิลี่ ชูชู แด่เธอตลอดไป* จนถึงเรื่อง*สาวหัวใจล้านเปอร์เซ็นต์* หลังจากปีนั้น อาโออิพากย์เสียงของอิเกจังในภาพยนตร์ภาคคนแสดงเรื่อง *อิเกจังโทะโบกุ* จากหนังสือภาพภายใต้ชื่อเดียวกันโดยริเอโกะ ไซบาระ รวมถึงการรับบทบาทสมทบใน*โฮโนกาอะบอย* และภาพยนตร์โดยโยจิ ยามาดะเรื่อง*[[โอโตโตะ]]* ปีถัดมา อาโออินำแสดงในภาพยนตร์ปี 2010 โดยรีวอิจิ ฮิโรกิเรื่อง*พฤกษาพราวแสง* หลังจากนั้นจึงปรากฏใน*[[รักต้องห้ามของแวมไพร์]]*,  *[[เคนชิน ซามูไร เอ็กซ์]]*,  และละครโทรทัศน์โดยคิโยชิ คูโรซาวะเรื่อง*[[บาปบริสุทธิ์]]*.

อาโออิสมรสกับนักแสดงตลก เรียวตะ ยามาซาโตะ ในวันที่ 3 มิถุนายน 2019

## ผลงานการแสดง
### ภาพยนตร์

### ละครโทรทัศน์

## รางวัล

## อ้างอิง

## แหล่งข้อมูลอื่น

* 
* 
* 

หมวดหมู่:นักแสดงญี่ปุ่น
หมวดหมู่:นักแสดงภาพยนตร์หญิงชาวญี่ปุ่น
หมวดหมู่:นักแสดงละครโทรทัศน์หญิงชาวญี่ปุ่น
วิกิพีเดียภาษาทาจิก

thumb|ภาพโลโก้วิกิพีเดียภาษาทาจิก
**วิกิพีเดียภาษาทาจิก** เป็นสารานุกรมวิกิพีเดียที่จัดทำขึ้นในภาษาทาจิก ปัจจุบันวิกิพีเดียภาษาทาจิกมีบทความมากกว่า 8,900 บทความ (ตุลาคม พ.ศ. 2552)

## แหล่งข้อมูลอื่น
* วิกิพีเดียภาษาทาจิก

ทาจิก
สวัสดิ์ หอรุ่งเรือง

**สวัสดิ์ หอรุ่งเรือง** (1 ตุลาคม พ.ศ. 2484 - ปัจจุบัน) เป็นนักธุรกิจชาวไทยเชื้อสายจีนกวางตุ้งที่อยู่ในธุรกิจอุตสาหกรรมเหล็กกล้าและธุรกิจอสังหาริมทรัพย์ของไทย เป็นผู้ก่อตั้งกลุ่มบริษัท เอ็น.ที.เอส.สตีลกรุ๊ป จำกัด (NTS) และบริษัท นครไทยสตริปมิล จำกัด (NSM)  ต่อมา ได้ก่อตั้ง บริษัท เหมราชพัฒนาที่ดิน จำกัด (มหาชน) เพื่อประกอบธุรกิจอสังหาริมทรัพย์ เมื่อ พ.ศ. 2531 เน้นไปที่การก่อสร้างนิคมอุตสาหกรรม และเป็นสมาชิกพรรคชาติไทย 

ภายหลังวิกฤตการณ์ทางการเงินในเอเชีย พ.ศ. 2540 ธุรกิจของนายสวัสดิ์ หอรุ่งเรือง ต้องแบกรับภาระหนี้กว่าแสนล้านบาท   สวัสดิ์ได้ประกาศต่อสาธารณชนว่า "ไม่มี ไม่หนี ไม่จ่าย" และดำเนินการเจรจาปรับโครงสร้างหนี้กับเจ้าหนี้ 

ปัจจุบัน บริษัท เอ็น.ที.เอส.สตีล ได้ร่วมทุนกับบริษัทเหล็กในเครือบริษัท ปูนซิเมนต์ไทย และตั้งบริษัทใหม่ชื่อ มิลเลนเนียม สตีล  และได้ขายหุ้นให้กับทาทา สตีลจากประเทศอินเดีย เมื่อปี พ.ศ. 2549  ส่วนบริษัท นครไทยสตริปมิล ตกเป็นของบริษัท จี สตีล ของนายสมศักดิ์ ลีสวัสดิ์ตระกูล

## งานการเมือง
สวัสดิ์ หอรุ่งเรือง เคยได้รับแต่งตั้งเป็นสมาชิกวุฒิสภา ในวุฒิสภาไทย ชุดที่ 7 และร่วมงานการเมืองกับพรรคชาติไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาได้ลงสมัครรับเลือกตั้งในระบบบัญชีรายชื่อ ลำดับที่ 9 ซึ่งพรรคชาติไทยได้รับเลือกตั้งจำนวน 6 ที่นั่ง โดยเขาได้เลื่อนขึ้นมาเป็นสมาชิกสภาผู้แทนราษฎรแทนสมาชิกที่ลาออก ต่อมาในปี พ.ศ. 2551 ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคชาติไทย

## เครื่องราชอิสริยาภรณ์

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:ชาวไทยเชื้อสายจีน
หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกวุฒิสภาไทยแบบแต่งตั้ง
หมวดหมู่:นักการเมืองพรรคชาติไทย
หมวดหมู่:พรรคชาติไทยพัฒนา
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
วิกิพีเดียภาษาตองงา

thumb|ภาพโลโก้วิกิพีเดียภาษาตองงา
**วิกิพีเดียภาษาตองกา** เป็นสารานุกรมวิกิพีเดียที่จัดทำขึ้นในภาษาตองงา เริ่มสร้างเมื่อเดือนมกราคม พ.ศ. 2547 ปัจจุบันวิกิพีเดียภาษาตองกามีบทความมากกว่า 1,400 บทความ (ตุลาคม พ.ศ. 2552)

## แหล่งข้อมูลอื่น
* วิกิพีเดียภาษาตองงา

ตองงา
วิกิพีเดียภาษาสวาฮีลี

**วิกิพีเดียภาษาสวาฮีลี** () เป็นสารานุกรมวิกิพีเดียที่จัดทำขึ้นในภาษาสวาฮีลี ถือเป็นวิกิพีเดียที่มีบทความมากที่สุดในภาษากลุ่มไนเจอร์คอร์โดเฟิร์น, ตระกูลภาษาไนเจอร์-คองโก หรือตระกูลภาษาไนล์-สะฮารา ตามมาด้วยวิกิพีเดียภาษาโยรูบา 

มีการกล่าวถึงในบทความเรื่องการดิ้นรนของวิกิพีเดียรุ่นภาษาขนาดเล็กกว่าใน *[[International Herald Tribune]]* และ*[[นิวยอร์กนิวส์เดย์]]* เมื่อวันที่ 27 สิงหาคม ค.ศ. 2006 ต่อมาใน ค.ศ. 2009 กูเกิลสนับสนุนการสร้างบทความในวิกิพีเดียภาษาสวาฮีลี ณ เดือน  วิกิพีเดียภาษานี้มีบทความประมาณ  บทความ

ณ เดือนมกราคม ค.ศ. 2021 วิกิพีเดียภาษาสวาฮีลีเป็นวิกิพีเดียที่มีความนิยมในแทนซาเนียและเคนยามากเป็นอันดับ 2 เป็นรองเพียงวิกิพีเดียภาษาอังกฤษ

## อ้างอิง

## แหล่งข้อมูลอื่น
*  วิกิพีเดียภาษาสวาฮีลี
* สถิติสำหรับวิกิพีเดียภาษาสวาฮีลี

สวาฮีลี
วิกิพีเดียภาษาอุซเบก

**วิกิพีเดียภาษาอุซเบก**() เป็นสารานุกรมวิกิพีเดียที่จัดทำขึ้นในภาษาอุซเบก ก่อตั้งขึ้นเมื่อเดือนธันวาคม ค.ศ. 2003 บทความในภาษาอุซเบกเขียนในอักษรละติน ในเดือนสิงหาคม ค.ศ. 2012 มีการเพิ่มตัวแปลงอักษรละตินไปเป็นอักษรซีริลลิกเพื่อให้ผู้ใช้สามารถดูหน้าวิกิพีเดียภาษาอุซเบกทั้งในอักษรละตินกับซีริลลิก

ถึงแม้ว่าภาษาอุซเบกมีผู้พูดประมาณ 37 ล้านคนและในประเทศอุซเบกิสถานมีผู้ใช้อินเทอร์เน็ตเกือบ 17 ล้านคน จำนวนผู้แก้ไขที่มีความเคลื่อนไหวในวิกิพีเดียภาษาอุซเบกกลับมีไม่มาก และบทความที่มีส่วนใหญ่มีแหล่งที่มาไม่ค่อยดี อย่างไรก็ตาม นับตั้งแต่ต้น ค.ศ. 2012 ทั้งจำนวนผู้ใช้ที่มีความเคลื่อนไหวและบทความที่เขียนได้ดีเริ่มมีมากขึ้นอย่างเห็นได้ชัด จำนวนผู้เข้าชมก็เพิ่มขึ้นเช่นกัน โดยเฉพาะในเดือนพฤษภาคม ค.ศ. 2022 ที่มีผู้ใช้ที่มีความเคลื่อนไหวมากกว่า 500 คนและมีความเคลื่อนไหวเพิ่มขึ้นสองเท่าจาก ค.ศ. 2019 ถึง 2022 จากผู้ใช้ 1,100 บัญชีไปเป็นเกือบ 1,920 บัญชีใน ค.ศ. 2021 ในช่วงต้น ค.ศ. 2013 วิกิพีเดียภาษาอุซเบกเคยจัดอยู่ในอันดับหนึ่งในแง่ของการเติบโตจากการดูหน้าเว็บประจำปี ปัจจุบัน วิกิพีเดียภาษานี้มี  บทความ

วิกิพีเดียภาษาอุซเบกเคยถูกบล็อกในประเทศอุซเบกิสถานในช่วงหนึ่งเมื่อปลาย ค.ศ. 2011 แม้ว่าสาเหตุการปิดกั้นยังไม่ได้รับการเปิดเผย มีบางส่วนสันนิษฐานว่าสารานุกรมนี้ถูกบล็อกเนื่องจากรัฐบาลอุซเบกิสถานกังวลเกี่ยวกับการปรากฏตัวของบทความที่วิจารณ์การกระทำของรัฐบาล ในขณะที่บางส่วนคาดเดาว่าวิกิพีเดียภาษาอุซเบกถูกบล็อกตาม "การสวมบทบาทอวดฝีมือ" เนื่องจากรัฐบาลอุซเบกิสถานมองเนื้อหาภาษาอุซเบกอยู่ในการควบคุมของตน การบล็อกนี้ใช่ว่าจะแข็งแกร่งมาก เนื่องจากผู้ใช้สามารถเข้าถึงหน้าในวิกิพีเดียภาษาอุซเบกผ่านการเชื่อมต่อแบบ HTTPS ทำให้ใน ค.ศ. 2013 Google เริ่มจัดหน้าวิกิพีเดียภาษาอุซเบกเข้ากับ HTTPS เป็นค่าเริ่มต้น ปัจจุบัน ผู้ใช้ในประเทศอุซเบกิสถานสามารถเข้าถึงหน้าในวิกิพีเดียภาษาอุซเบกิสถานได้ดดยไม่มีปัญหาใด ๆ

## นโยบาย
### อักษร
right|thumb|150px|ตัวแปลงอักษรละตินไปเป็นอักษรซีริลลิกในวิกิพีเดียภาษาอุซเบก
ในขณะที่บทความในวิกิพีเดียภาษาอุซเบกเขียนด้วยอักษรละติน ในอดีต ภาษาอุซเบกเคยใช้หลายอักษร โดยก่อน ค.ศ. 1928 ประชากรที่รู้หนังสือเขียนภาษานี้ด้วยชุดตัวอักษรฐานอาหรับ ในช่วง ค.ศ. 1928 ถึง 1940 จึงหันมาเขียนชุดตัวอักษรละติน ซึ่งมีความแตกต่างจากชุดตัวอักษรละตินที่ใช้งานในปัจจุบัน นับตั้งแต่ ค.ศ. 1940 ภาษาอุซเบกจึงเริ่มเขียนในชุดตัวอักษรซีริลลิก ซึ่งยังคงเป็นรูปเขียนหลักจนกระทั่ง ค.ศ. 1993

left|thumb|ช่อง "wikifier" ที่อนุญาตให้ผู้ใช้แปลงข้อความซีริลลิกไปเป็นละตินขณะแก้ไขบทความ
มีการใช้ชุดตัวอักษรละตินใหม่ในภาษาอุซเบกหลังประเทศอุซเบกิสถานได้รับเอกราชจากสหภาพโซเวียต ปัจจุบัน มีการใช้อักษรละตินในหนังสือเรียนของโรงเรียนและมหาวิทยาลัย หนังสือพิมพ์บางสำนัก และในเอกสารราชการบางส่วน นั้บตั้งแต่ ค.ศ. 2004 เว็บไซต์ทางการบางส่วนหันมาเขียนภาษาอุซเบกด้วยอักษรละติน อย่างไรก็ตาม ยังมีผู้ใช้อักษรซีริลลิกอย่างแพร่หลาย โดยเฉพาะในกลุ่มผู้สูงอายุและในชาวอุซเบกที่อยู่ต่างประเทศ

ปัจจุบัน วิกิพีเดียภาษาอุซเบกมีฟังก์ชัน ("vikifikator") ที่อนุญาตให้ผู้แก้ไขแปลงข้อความซีริลลิกไปเป็นละตินขณะแก้ไขได้ง่าย ในเดือนสิงหาคม ค.ศ. 2012 มีการเพิ่มตัวแปลงอักษรละตินไปเป็นอักษรซีริลลิก เพื่อให้ผู้ใช้สามารถดูหน้าวิกิพีเดียภาษาอุซเบกทั้งในอักษรละตินกับซีริลลิก

## อ้างอิง

## แหล่งข้อมูลอื่น

* วิกิพีเดียภาษาอุซเบก 
* วิกิพีเดียภาษาอุซเบก รุ่นโทรศัพท์ 

อุซเบก
วิกิพีเดียภาษากันนาดา

thumb|200px
thumb|ภาพโลโก้วิกิพีเดียภาษากันนาดา
**วิกิพีเดียภาษากันนาดา** เป็นสารานุกรมวิกิพีเดียที่จัดทำขึ้นในภาษากันนาดา เริ่มสร้างเมื่อ ปัจจุบันวิกิพีเดียภาษากันนาดามีบทความมากกว่า 17,000 บทความ (มิถุนายน 2557)

## แหล่งข้อมูลอื่น
* วิกิพีเดียภาษากันนาดา

กันนาดา
เจนสุดา ปานโต สิริสันต์

**เจนสุดา ปานโต สิริสันต์**  (เกิด 14 กรกฎาคม พ.ศ. 2525) ชื่อเล่น **เจน** เป็นนักแสดง พิธีกร วีเจ และนางแบบลูกครึ่งไทย-อเมริกัน

## ประวัติ
เจนสุดาเป็นลูกครึ่งไทย-สหรัฐอเมริกา บิดาชื่อ เจมส์ อี. คลาค มารดาชื่อจำเนียนพรรณ ปานโต เกิดและโตในประเทศไทย เข้ารับการศึกษาระดับอนุบาลที่โรงเรียนดลวิทยา ระดับมัธยมตอนต้นที่โรงเรียนสตรีเศรษฐบุตรบำเพ็ญ ระดับมัธยมตอนปลายที่โรงเรียนนวมินทราชินูทิศ หอวัง นนทบุรี ศึกษาระดับอุดมศึกษาจากคณะมนุษยศาสตร์ มหาวิทยาลัยกรุงเทพ 

เข้าสู่วงการเมื่ออายุ 11 ปี โดยเริ่มจากการแสดงในมิวสิกวิดีโอเพลง "พรุ่งนี้" ของเบิร์ด ธงไชย จากนั้นเป็นงานโฆษณา และงานพิธีการรายการ state on 3 ของไตรภพ แล้วจึงมีผลงานเป็นวีเจทางช่องเอ็มทีวีไทยแลนด์ จากนั้นทางด้านการแสดง มีผลงานละครเรื่องแรกคือ ห้าวเล็ก ๆ จากนั้นก็มี กุหลาบสีดำ, สวรรค์เบี่ยง และฟ้ามีตะวัน หัวใจฉันมีเธอ และผลงานภาพยนตร์อย่าง เพื่อนกันเฉพาะวันพระ ของโมโนฟิล์ม ทางด้านงานพิธีกร นอกจากเป็นวีเจแล้วยังเป็นพิธีกร รายการเปรี้ยวปาก The Battle ทางช่อง 3 

เคยเป็นนักร้องดูโอ้ภายใต้สังกัดจีเอ็มเอ็ม แกรมมี่ โดยมีสมาชิกทั้งหมด 2 คนคือเจน และ คอรี่ (คอรี่ ลีย์ รอบินส์) ชื่อวง "เจนนี่ VS คอรี่" มีผลงานอัลบั้ม 1 ชุดด้วยกัน โดยมีเพลงที่สร้างชื่อเสียงให้กับวงคือเพลง "ใครใครก็ไม่รัก"

เจนสุดาสมรสกับพอล สิริสันต์ ประธานเจ้าหน้าที่บริหาร ไวบอล คอร์ปอเรชั่น และประธานเจ้าหน้าที่บริหาร โครงการคลาวด์ 11 โดยจัดพิธีสงฆ์เมื่อวันที่ 6 มกราคม พ.ศ. 2559 และจัดพิธีสมรสอย่างโรมันคาทอลิกตามศาสนาที่สามีนับถือในวันที่ 9 มกราคมปีเดียวกัน หลังจากคบหามานาน 3 ปี ซึ่งก่อนหน้านี้ทั้งสองเป็นเพื่อนกันมากว่า 10 ปี ทั้งสองมีบุตรชายด้วยกันสองคนชื่อ ควินน์ สิริสันต์ (12 กุมภาพันธ์ 2560) และ เควสท์ สิริสันต์ (16 ตุลาคม 2562)

## ผลงาน
### ละครโทรทัศน์

### ซิทคอม

| 2552
| *[[สายลับเดอะซีรีส์ กับ 24 คดีสุดห้ามใจ]]*
| อารยา (รับเชิญ)
|-
| 2553
| *[[เป็นต่อ]]*
| ลิ้นจี่ (รับเชิญ)
|-
|}

### ภาพยนตร์
* เหยื่อวิปลาส (2546)
* คนหิ้วหัว  (2550)
* เพื่อนกันเฉพาะวันพระ (2551)
* กอด  (2551)
* ภวังค์รัก (2557)
* SoS(2569)

### มิวสิควีดีโอ
* เพลง "พรุ่งนี้" ของ เบิร์ด ธงไชย

### เพลง

### พิธีกร
* สีสันบันเทิงสด
* เปรี้ยวปาก
* Sister Day ซิสเตอร์เดย์
* ชิงร้อยชิงล้าน ซันไชน์ เดย์ (รับเชิญ)

## รางวัล
* รางวัลสตาร์พิคส์ ครั้งที่ 12 สาขานักแสดงนำหญิงยอดเยี่ยม จากภาพยนตร์เรื่อง *[[ภวังค์รัก]]*
* รางวัล คมชัดลึก อวอร์ด ครั้งที่ 12 สาขานักแสดงนำหญิงยอดเยี่ยม ประเภทภาพยนตร์ จากภาพยนตร์เรื่อง ''ภวังค์รัก''

## เข้าชิงรางวัล

* เข้าชิง รางวัลภาพยนตร์แห่งชาติ สุพรรณหงส์ ครั้งที่ 24 สาขานักแสดงนำหญิงยอดเยี่ยม จากภาพยนตร์เรื่อง ''ภวังค์รัก''
* เข้าชิง รางวัลชมรมวิจารณ์บันเทิง ครั้งที่ 23 สาขานักแสดงนำหญิงยอดเยี่ยม จากภาพยนตร์เรื่อง ''ภวังค์รัก''

## อ้างอิง

## แหล่งข้อมูลอื่น
*

หมวดหมู่:วีเจ
หมวดหมู่:เอ็มทีวี
หมวดหมู่:พิธีกรชาวไทย
หมวดหมู่:บุคคลจากคณะมนุษยศาสตร์ และการจัดการการท่องเที่ยว มหาวิทยาลัยกรุงเทพ
หมวดหมู่:นักแสดงหญิงชาวไทย
หมวดหมู่:นักร้องหญิงชาวไทย
หมวดหมู่:ชาวไทยเชื้อสายอเมริกัน
หมวดหมู่:พุทธศาสนิกชนชาวไทย
หมวดหมู่:บุคคลจากโรงเรียนสตรีเศรษฐบุตรบำเพ็ญ
หมวดหมู่:บุคคลจากโรงเรียนนวมินทราชินูทิศ หอวัง นนทบุรี
เค็ง ชิมูระ

**เค็ง ชิมูระ** (; ) ชื่อจริง **ยาซูโนริ ชิมูระ** () () เกิดเมื่อวันที่ 20 กุมภาพันธ์ พ.ศ. 2493 ในเมืองฮิงาชิมูรายามะ จังหวัดโตเกียว ประเทศญี่ปุ่น  เป็นนักแสดงตลกชาวญี่ปุ่นที่มีชื่อเสียงมากคนหนึ่ง  

ชิมูระเข้ามาร่วมทีมคณะตลก ***The Drifters*** ในปี 1974 โดยที่มี ชะ คาโต อยู่ในคณะนี้มาแต่แรก  โดยแสดงอยู่ในรายการ ***Hachiji Da Yo! Zen'in Shugo!*** (ออกอากาศทางสถานีโทศทัศน์ TBS ทุกวันเวลา 2 ทุ่ม) จนรายการถูกยุบไปในปี 1985

จากนั้นในปีเดียวกัน ชิมูระและชะ คาโตได้จับมือกันทำรายการ ***Fun TV with Kato-chan and Ken-chan*** หรือที่รู้จักกันในเมืองไทยว่า ***[[คู่หู คู่ฮา]]*** ซึ่งเป็นรายการตลก ที่ล้อเลียนสภาพชีวิตของชาวญี่ปุ่นร่วมสมัย ในสไตล์เดียวกันกับดาวตลกจากตะวันตกอย่างเบนนี ฮิล และคาโรล เบิร์นเน็ต เคยทำมาแล้ว

โดยจุดเด่นของรายการ อยู่ที่การเปิดให้แฟนรายการ ส่งภาพโฮมวิดีโอมาให้คาโตและเค็งมาช่วยกันยำ ซึ่งทำให้การถ่ายภาพแบบแคมคอเดอร์กลายเป็นที่นิยม ซึ่งในปี 1989 วิน ดิ โบนา โปรดิวเซอร์ชาวอเมริกัน ได้จับมือกับสถานี TBS เพื่อสร้างรายการในแบบคล้ายๆกันนี้ ในรายการโทรทัศน์ของตะวันตก ซึ่งเป็นต้นแบบของรายการ ***America's Funniest Home Videos***

## ผลงาน
### โทรทัศน์
* [1974-1985] Hachiji Da Yo! Zen'in Shugo! ( TBS )
* [1985] Fun TV with Kato-chan and Ken-chan
* [2007] Dorifu daibakushô hôsô sanjû sshû nen kinen bangumi

### ภาพยนตร์
* [1999] Railroad Man () 

### โฆษณา
* キリンビール株式会社
* 株式会社レダ
* アース製薬株式会社
* 株式会社SANKYO

### หนังสือ
* [xx.10.2000] 「変なおじさんリタ～ンズ」
* [10.03.2002] 「変なおじさん〈完全版〉」
* [xx.03.2002] 「志村流－金・ビジネス・人生の成功哲学－」
* [xx.02.2003] 「志村けん わたしはあきらめない」
* [xx.10.2003] 「これでカラダだいじょうぶだぁ～! －志村けんのズボラ健康術－」
* [19.02.2004] 「志村流 遊び術」

### ซีดี/ดีวีดี
* [05.12.2001] 「銀座あたりでギン!ギン!ギン!」
* [05.06.2002] 「アイ～ン体操・アイ～ン!ダンスの唄 バカ殿様とミニモニ姫。」
* [27.01.2006] 「志村けんのバカ殿様 DVD-BOX」

## เกร็ดเล็กน้อย

* ชื่อ **เค็ง** ของเขา เอามาจากชื่อพ่อที่มีชื่อว่า **เค็งจิ**(憲司)
* **เค็ง ชิมูระ** เป็นคนที่มีชื่อเสียง ไม่เฉพาะในญี่ปุ่นเท่านั้น แต่ทั้งในไต้หวัน, ไทย และ อินเดียก็มีคนรู้จักเขาเยอะเช่นเดียวกัน  และหนึ่งในแฟนๆ ที่ชอบเขา ก็มี ทาเกชิ คาเนชิโร รวมอยู่ด้วย.

## แหล่งข้อมูลอื่น

* เว็บไซต์อย่างเป็นทางการ 
* official page  
* IMDb 
* วิกิพีเดีย 

หมวดหมู่:นักแสดงตลกญี่ปุ่น
หมวดหมู่:นักแสดงชายชาวญี่ปุ่น
หมวดหมู่:บุคคลจากโตเกียว
หมวดหมู่:บุคคลที่เสียชีวิตจากโรคโควิด-19
โรงเรียนวัดตะพงนอก (รังษีปิยะราษฎร์รังสรรค์)

**โรงเรียนวัดตะพงนอก (รังษีปิยะราษฎร์รังสรรค์)** ตั้งอยู่ที่หมู่ที่ 13 ตำบลตะพง อำเภอเมืองระยอง จังหวัดระยอง

## ประวัติโรงเรียน
โรงเรียนวัดตะพงนอก (รังษีปิยะราษฎร์รังสรรค์) เปิดทำการสอนครั้งแรกวันที่ 8 กันยายน 2468 โดยใช้ศาลาการเปรียญของวัดตะพงนอกเป็นที่เรียน ใช้นามว่า "โรงเรียนประชาบาลตำบลตะพง" ต่อมาได้ปรับปรุงและพัฒนาโรงเรียน ให้เหมาะสมกับสภาพสังคมที่เปลี่ยนแปลงไปอย่างต่อเนื่อง
 
ปัจจุบัน โรงเรียนวัดตะพงนอก (รังษีปิยะราษฎร์รังสรรค์) เป็นโรงเรียนขนาดใหญ่ตั้งอยู่ในย่านชุมชน เปิดทำการเรียนการสอน 3 ระดับ คือ ระดับปฐมวัย ระดับประถมศึกษา และระดับมัธยมศึกษาตอนต้น

## รายนามผู้บริหารจากอดีตถึงปัจจุบัน

## อ้างอิง

## แหล่งข้อมูลอื่น
* 
* 

ตะพงนอก
หมวดหมู่:โรงเรียนในอำเภอเมืองระยอง
หมวดหมู่:โรงเรียนสังกัดสำนักงานเขตพื้นที่การศึกษาประถมศึกษา
หมวดหมู่:โรงเรียนที่ก่อตั้งในปี พ.ศ. 2468
วัดป่าประดู่

**วัดป่าประดู่** เป็นพระอารามหลวงชั้นตรี ชนิดสามัญ ในจังหวัดระยอง แต่เดิมมีชื่อว่า "วัดป่าเลไลยก์" อยู่ในเขตเทศบาลนครระยอง ถนนสุขุมวิท เป็นวัดเก่าแก่ สันนิษฐานว่า สร้างในสมัยกรุงศรีอยุธยา ได้รับการยกฐานะเป็นพระอารามหลวงเมื่อปี พ.ศ. 2533 ภายในวิหารมีพระนอนขนาดใหญ่ ยาว 11.95 เมตร สูง 3.60 เมตร เป็นพระพุทธไสยาสน์ซึ่งประทับอยู่ในท่านอนตะแคงซ้าย เดิมอยู่กลางแจ้ง ต่อมาสร้างวิหารครอบเมื่อปี 2524 ศาลแห่งนี้เป็นที่เคารพนับถือของชาวเมือง และมีงานสมโภชประจำปีในช่วงตรุษจีน

## การเดินทาง
การเดินทาง สามารถใช้เส้นทางได้ 2 เส้นทาง เส้นทางแรก จากถนนสุขุมวิท สาย 3 ผ่านตัวเมือง จังหวัดระยองจุดสังเกตคือ ผ่านโรงพยาบาลระยอง โรงเรียนวัดป่าประดู่ แล้วเลี้ยวซ้ายหไหำไดป่าประดู่ เส้นทางที่ 2 จากถนนสาย 36 (บายพาส) ถึงสี่แยกเกาะลอย ให้เลี้ยวขวาเข้าถนนจันทอุดม ผ่านตัวเมืองจังหวัดระยอง พอถึงสามแยกโรงพยาบาลระยองให้เลี้ยวซ้ายเข้าถนนสุขุมวิท สาย 3 ผ่านโรงพยาบาลระยอง โรงเรียนวัดป่าประดู่ แล้วเลี้ยวซ้ายเข้าซอยถนนป่าประดู่จะเห็นวัดป่าประดู่
## คลังภาพ

(2022) วัดป่าประดู่ อ.เมือง จ.ระยอง,Wat Pa Pradu,Rayong (11).jpg|หลวงพ่อป่าเลไลก์
(2022) วัดป่าประดู่ อ.เมือง จ.ระยอง,Wat Pa Pradu,Rayong (33).jpg|พระอุโบสถเก่า
(2022) วัดป่าประดู่ อ.เมือง จ.ระยอง,Wat Pa Pradu,Rayong (16).jpg|พระประธานในพระอุโบสถเก่า สร้างตามศิลปะแบบคันธาระ

## ดูเพิ่ม

ป่าประดู่
ป่าประดู่
หมวดหมู่:โบราณสถานในจังหวัดระยอง
ลูกกุญแจ

[thumb|upright=1.35|[แม่กุญแจแบบทั่วไปและลูกกุญแจ]]

**ลูกกุญแจ** เป็นอุปกรณ์เชิงกลที่ใช้ร่วมกับแม่กุญแจ ใช้สำหรับปลดล็อกของแม่กุญแจออก

หมวดหมู่:อุปกรณ์ป้องกัน
หมวดหมู่:สิ่งประดิษฐ์และการประดิษฐ์
คีย์

**คีย์** อาจหมายถึง
* คีย์ (เกาะ) - ประเภทของเกาะขนาดเล็ก
* คีย์ (ดนตรี) - ระดับของตัวโน้ต
* คีย์ (บริษัท) - บริษัทผลิตเกมในประเทศญี่ปุ่น
* ฟลอริดาคีย์ (Florida Keys) - หมู่เกาะในรัฐฟลอริดา
** คีย์เวสต์ (Key West) - เมืองและเกาะปลายสุดของรัฐฟลอริดา

นอกจากนี้ คำว่าคีย์ (key) ในภาษาอังกฤษ มีความหมายว่า ลูกกุญแจ